Reedel sõlmis Väätsa vallavalitsus AS Tartu Ehitusega ehituslepingu, mille järgi ehitatakse Väätsale vähese energiakasutusega hooldekodu eakatele. Uus hoone mahutab kuni 40 inimest ja saab olema Eesti kaasaegsemaid eakatekodusid, seda ehituselt kui ka sisult.
Ehitustööd algavad pärast jaanipäeva ja kestavad kuni 2015. aasta veebruari lõpuni. Ehituse maksumuseks on 1, 4 miljonit eurot, millest 1,1 miljonit rahastatakse Eesti-Šveitsi koostööprogrammi raames.